text:
Girendi po biri is atrus logus
Comenti sutzedit in Itàlia, candu una noidadi funt sperimentendidda, is primus a dda tenni funt sèmpiri in mesu de su matzu e s’agatat calincunu chi po varius arribat a ddu scit e arrennescit a ndi otenni s’arratza. Aici seus andaus a innantis un’annixeddu, sempri circhendidda chena de dda agatai.
Ma sa sorti s’at bòfiu agiudai candu fuemus andaus in Continenti po unu cursu de agronomia. S’iant fatu bisitai una sienda a Sessa Aurunca, acanta de Caserta, e inguni emu tentu una prova de comenti unu, aundi logu andit, no si depit esponni a fai cosa chi ndi ddu potzat fai pentiri. Fuemus de fronti a unu cuadru de prèssius impalcaus a Palmeta, beni impostaus, e Onanu, su piritu agràriu chi si fadiat de ghìa, biendi cussas matas mi narat: Raimondu, piga is ferrus e pudadda.
Deu, biendi ca nci fiant acanta operajus a ferrus, mi seu arrefudau de ddu ponni a menti, ca in domu allena abisòngiat a si cumportai cun arrespetu, ca podis arriciri letzionis chi ti faint pentiri s’atrevidura. In beridadi pustis s’iat fatu cumpangia unu pudadori, chi emus biu chi nosu tenemus de imparai de issu. Pustis custu dd’apu provau deu, cun d-unu dotori agràriu chi s’E.R.S.A.T. iat fatu benni de Continenti me is annus Setanta cun su presumu de chini cumandat, po si fai connosci sa puda.
Sa primu borta fiat calau a Castiadas, depiat fai amostu de comenti impalcai su prèssiu in medas formas, incumentzat fadendi unu pagu su boriosu, ma a pustis de una dexina de matas, chi no iat agatau dificurtadi, s’imbatit in d-una chi, po s’impostatziòni chi depiat donai, is cambus no ddi donànt possibilidàdi. Issu, barrosu, at pèrdiu tempus, deu ca fia castiendiddu e sa mata dd’emu giai cumprèndia, ddi nau: Lei quella non riuscirà a impalcarla neanche se si mette prete. Mi càstiat e mi preguntat: Potatore? E deu: Si!
Si torrat a incrubai a sa mata e pustis essi pensau unu pagu, narat: Come ha detto il signore, questa pianta non si può impalcare e passau fiat a sa mata sighendi. Cust’atzioni dd’at fatu perdi sa credibilidadi de sa majoria chi fuent andaus a ddu biri, tanti est berus chi, candu at cambiau cuadru, prus de sa metadi no dd’iant sighiu. A mei, chi fuemu andendi cun issu, atra genti m’iat tzerriau narendimì: Abarrit innoi cun nosus, ca fustei ndi cumprèndit prus de issu. Custus funt is arriscus chi si currint in logu allenu.
S’iant fatu fai una puntada a Chieri, in d-una sienda de Zanzi, fiant unus otanta ètarus totus a prèssius, cun medas calidadis e nci fiat sa Springold puru. De acòrdiu cun su dotori agràriu chi si si fadiat de ghia, est a nai Dotor Saba, depemus segai linna po inferri. Saba iat circau de tratenni a Zanzi in su cuadru de su costau e deu cun d-una pariga emus segau sa linna e fata sparessi, ma no emu pigau cussa feti, ma un’àtera calidadi puru, chi mancu connoscia e no emu mai intèndiu. Fiat sa netarina, a prupa bianca e petzadura pitica, ma custu dd’emu biu candu iat donau frutu, assimbillàt a sa Prègia, chi in bidda dd’apu sèmpiri bida, ma custa fiat arrubia.
Cun Zanzi emu tentu unu scàmbiu de ideas, subra sa puda chi issu iat impostau, chi fiat su Palbidoni, narat issu: sa mata dda lassaàt andai chena tocai nudda, cresciat de manera naturali, a piràmidi. Totu andàt beni finsas chi no ddoi tocàt bentu fridu, ma candu is cambixeddus moddis su bentu gelau de su mesi de abrili ddus abruxat, insaras bessit schilibrada, sa mata no crescit prus eguali e si fuit a suchionis aundi su sa cilixia e su bentu fridu dd’ant ofèndia de prus.
Issu iat nau ca fadiat passai un’òmini a serroni po ndi segai is cambus chi strobànt, ca cun is pudadoris iat certau, ma de su chi ddi naramu iat cumprèndiu ca deu fia pudadori.
Unu fatu aici mi fiat sutzèdiu a Santa Maria Coghinas, de unu chi ddi narànt Dettori: apustis imparcadas is matas, candu is cambixeddus no teniant nimancu unus dexi o cuindixi cm., in abribi, iat fatu una tempestada de bentu fridu meda e iat abruxau totu sa linna noba. Candu iat torrau a cresci, iat scumbinau su chi deu emu apariciau, is cambus de is fiancus fiant bessius prus fortis de is de centru, ca si fiat erbiu e s’erba iat arreparau is cabus de fiancu de su bentu.
Innantis de su 1960, giai connoscemus Red haven e Vesùviu, a prupa groga e petzadura manna, de coidura mesana, ma de su 1960 a innantis eus connotu medas atras calidadis: Dix red, Cardinal, Shoutland, Coronet, Red Top,Regina, Roza, is Grogus Moretini 1-2 (est a nai sa Fertilia e sa Favorita). Sa primu netarina chi apu tentu fiat a prupa bianca e dd’emu portada pròpiu de su de Zanzi chi eus nau, fiat de sabori bellu ma impunnàt a s’amoddiai.
In is annus Setanta eus connotu Queen crest, May crest, Spring crest, Early crest,Eaely Red Haven,Rubired, Merril Gem, Flamecrest, Sun crest, Maria Luisa, June gold, Collins, Sping Belle, Sping lady, Early may crest, Flavor crest., Elegant ledi, Glo haven, Crest Haven,Merril Fortininer, Favete, Top Lady, Rich May, Royal Glori, Royal Gem. Rubired, Diamond Princ, Red cal, totus a prupa groga e su prus a petzadura manna. Fiat incumentzendi s’ora dei netarinas puru: Armiching, cabudraxa de metadi de maju, Flamered, Super Krimson Gold, Maria Emilia, Weinberger,Red Diamond, Nectagross, Indipendence, Venus, Claudia, Giulia, Fairlane.
Data di ultima modifica: 05/01/2017


c: text/html

text:
Presentada
Saludi a totus!
Un’àteru diònicu (o weblog chi siat!), eis a nai… Teneis arraxoni, no si-ndi biit s’abisòngiu, berus?
Est aici, ma in sardu no ndi-ddoi at medas…
E seus provendi a dda manigiai, custa lìngua, po cosas “tènnicas” puru. Po ddi donai ainas e cambas po andai ainnantis me is imperus de dònnia dii in dònnia campu de su sciri.
Su primu sciri miu est de mexina, giai ca seu dotori, e pruschetotu cardiologia, giai ca tengu cussa spetzialisadura. E ia a bolli presentai a su pòpulu de s’arretza, chi stimat e aprètziat su sardu, novas de interessu chi potzant agiudai a connosci su chi podeus (e iaus a depi!) fai po bivi mellus e a longu. Sa tanti arremonada “preventzioni”, chi totus ndi fueddant e nemus dda fait, inghitzendi de su stadu chi est prontu a sperditziai dinai in sa prus manera scimpra (e interessosa!) ma no ponit unu francu po dda fai diaderus.
Su segundu sciri miu est de lìngua sarda, e insandus custa lìngua etotu apu a imperai po nai totu su chi m’at a benni a conca, e apu a circai de ddi amanniai su lèssicu:
fueddus nous chi no bollant essi sceti un’aciunta de fueddus stràngius (italianus) a desinèntzia sardisada,
e fueddus bècius (e mancai pèrdius) chi inditànt cosas de podi tocai cun is manus, prontus a si-ndi pesai lèbius a inditai cosas de podi carinniai cun sa menti sceti… su chi faint totu is lìnguas de su mundu, anca is fueddus de su cuncretu bolant a si figurai s’astratu chena mudai de sonu!
Agoa in su tìtulu nci apu postu polìtica, literadura e àteru. No si-nd’atzicheis, no apu a fai polìtica in su sentidu de partìtica… po mei sa polìtica est totu su chi mi benit a conca chi tengat interessu po totus. E duncas apu a fai polìtica sanidària, ca apu a cumentai is novas chi tenint e ita fai cun sa saludi pùbrica; apu a fai polìtica linguìstica, ca apu a cumentai is novas de su chi sutzedit in su campu de s’amparu (e de s’imparu) de sa lìngua sarda; apu a fai polìtica… polìtica, ca apu a cumentai totu su chi m’at a intzullai sa menti de su chi lìgiu me is giorronalis, in paperi e eletrònicus. E pruschetotu apu a fai polìtica… sardista, est a nai ca apu a cumentai su chi sutzedit in Sardìnnia faendi-mì sèmpiri sa pròpiu pregonta: “A chini serbit, a totu is Sardus o a is chi detzidint sceti?”
Nci apu postu literadura tambeni. Ca mi praxit meda a tradusi in sardu su chi is grandus literaus ant scritu, e duncas eis a agatai fatu-fatu calincuna poesia o calincunu arrogu de prosa furriada in sardu de mei. Ca bollu fai biri ca su sardu puru est bonu a espressai totu su chi s’òmini at pòtziu pensai e scriri in calisisiat lìngua de su mundu.
Po acabai, duas cosas… Tenei passièntzia, su tempus chi tengu no est meda, massimamenti in custa simana de tempus ca tengu àtera cosa de fai, duncas no apu a scriri meda meda; faei-sì mancai una scapadedda in su diònicu una borta a sa cida, e capassu chi eis a agatai cosa noa. E ancora: NO APU A FAI NI A ARRICIRI MAI POLÈMICAS LINGUÌSTICAS ASUBA DE IS STANDARDS DE SU SARDU (e apu a scancellai calisisiat interbentu de cussa arratza): apu scritu comenti dda pensu in sa biografia (càstia is interbentus arremonaus in “Chini seu 2”) e NO BOLLU NAI mancu unu fueddu in prus. No est prus tempus de si-ndi bogai is ogus in chistionis diaici, dd’eus fatu tropu a longu in su passau, E NO NDI TENGU PRUS GANA.
Tocai, po sa presentada gei si-ddu fait aici… Bona ligidura e, chi teneis cosa de nai, narai (mancai in italianu, chi no scieis scriri in sardu)! E chi teneis cosa de pregontai, pregontai! Apu a circai de s’arrespundi a lestru.
Su logu est abertu!

robotstxt: allowed

filter: keep


text:
Su riu iscasciadu
Sos rios paren chi sian ‘essende
dae sa cascia ‘ue an sempre cultu,
niune si nd’ est preocupende
in sonnios paret totu fatu a sultu.
Sa zente zega sola trampulende
de isperantzias chi ana totu multu,
unu destinu paret signadu
in custu mundu male disignadu.
Mancados sun isetos in sa terra
de paghe, cunvivenztias ziviles,
no b’at pius medi’ a sa gherra
a sos istintos de vida pius viles:
s’inari, su podere in cuntierra
intradu est chin ‘iru in sos gianniles
de ‘onzi domo in totu su mundu
‘ue curret animu vagabundu.
Omines toltos , chi pessan illusos
d’ esser sos meres finas de su chelu,
no iden chi dae sos malos usos
fin’ issos restan in ragas de telu.
Tropu sos riccos, tropu sos abusos
chi s’an lead’ a risu ‘onzi zelu,
como chilcan de frimmare un’ riu
ch’ at iscasciadu onzi fagher sabiu.


text:
Disc1
-
Titelnummer 1:Messa Da Requiem 1a. Requiem (Edited David Rosen)Giuseppe Verdi / Daniel Barenboim / Orchestra del Teatro alla Scala di Milano 5:26 min Reinhören
-
Titelnummer 2:Messa Da Requiem 1b. Kyrie Eleison (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 3:36 min Reinhören
-
Titelnummer 3:2a. Dies Irae (Edited David Rosen)Messa Da RequiemGiuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 2:26 min Reinhören
-
Titelnummer 4:Messa Da Requiem 2b. Tuba Mirum (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 1:57 min Reinhören
-
Titelnummer 5:Messa Da Requiem 2c. Mors Stupebit (Edited David Rosen)Giuseppe Verdi / Daniel Barenboim / René Pape / Orchestra del Teatro alla Scala di Milano 1:28 min Reinhören
-
Titelnummer 6:Messa Da Requiem 2d. Liber Scriptus (Edited David Rosen)Giuseppe Verdi / Elina Garanca / Daniel Barenboim / Orchestra del Teatro alla Scala di Milano 5:07 min Reinhören
-
Titelnummer 7:Messa Da Requiem 2e. Quid Sum Miser (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 3:50 min Reinhören
-
Titelnummer 8:Messa Da Requiem 2f. Rex Tremendae (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 3:56 min Reinhören
-
Titelnummer 9:Messa Da Requiem 2g. Recordare (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Orchestra del Teatro alla Scala di Milano 4:20 min Reinhören
-
Titelnummer 10:Messa Da Requiem 2h. Ingemisco (Edited David Rosen)Giuseppe Verdi / Daniel Barenboim / Jonas Kaufmann / Orchestra del Teatro alla Scala di Milano 3:51 min Reinhören
-
Titelnummer 11:Messa Da Requiem 2i. Confutatis (Edited David Rosen)Giuseppe Verdi / Daniel Barenboim / René Pape / Orchestra del Teatro alla Scala di Milano 5:37 min Reinhören
-
Titelnummer 12:Messa Da Requiem 2j. Lacrymosa (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 6:09 min Reinhören
Disc2
-
Titelnummer 1:Messa Da Requiem 3a. Offertorium - Domine, Jesu Christe (Edited David Rosen)Giuseppe Verdi / Daniel Barenboim / Orchestra del Teatro alla Scala di Milano 4:27 min Reinhören
-
Titelnummer 2:Messa Da Requiem 3b. Offertorium - Hostias (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 5:58 min Reinhören
-
Titelnummer 3:Messa Da Requiem 4. Sanctus (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 2:38 min Reinhören
-
Titelnummer 4:Messa Da Requiem 5. Agnus Dei (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 5:03 min Reinhören
-
Titelnummer 5:Messa Da Requiem 6. Lux Aeterna (Edited David Rosen)Giuseppe Verdi / Daniel Barenboim / Elina Garanca / René Pape / Jonas Kaufmann / Orchestra del Teatro alla Scala di Milano 6:23 min Reinhören
-
Titelnummer 6:Messa Da Requiem 7a. Libera Me - Libera Me (Edited David Rosen)Giuseppe Verdi / Daniel Barenboim / Anja Harteros / Orchestra del Teatro alla Scala di Milano 2:20 min Reinhören
-
Titelnummer 7:Messa Da Requiem 7b. Libera Me - Dies Irae (Edited David Rosen)Giuseppe Verdi / Daniel Barenboim / Anja Harteros / Orchestra del Teatro alla Scala di Milano 2:30 min Reinhören
-
Titelnummer 8:Messa Da Requiem 7c. Libera Me - Requiem Aeternam (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 3:00 min Reinhören
-
Titelnummer 9:Messa Da Requiem 7d. Libera Me - Libera Me (Edited David Rosen)Giuseppe Verdi / Daniel Barenboim / Anja Harteros / Elina Garanca / René Pape / Jonas Kaufmann / Orchestra del Teatro alla Scala di Milano 5:42 min Reinhören


text:
Festas Fontes
sponsored links
Ordenar por:
Mostrando 31 - 40 de 475 fontes
Ink And Bones fonte de MeCreativa in Festas › Dia das Bruxas
Oh Christmas Ding fonte de MeCreativa in Festas › Natal
DJB Eggscellent fonte de Darcy Baldwin in Festas › Páscoa
DJB Linus' Pumpkin fonte de Darcy Baldwin in Festas › Dia das Bruxas
Love Marks fonte de Xerographer Fonts in Festas › Namorados
Lovelica fonte de Manuel Ramos in Festas › Namorados
Mf Love Song fonte de Misti's Fonts in Festas › Namorados
Mf Love Is Awesome fonte de Misti's Fonts in Festas › Namorados
Valentine Radita fonte de Docallisme HAS in Festas › Namorados
sponsored links


text:
In custu nùmeru amus proadu a dare una ojada a su chi est capitadu in sos 150 annos chi sunt festende sos italianos (abbaidade s┤artìculu de Federico Francioni), semus andados a s┤Asinara a faeddare cun sos operaios (abbaidade s┤intervista de Antoni Bulùggiu), amus proadu a cumprèndere sas rajones de sos pastores (abbaidade s┤artìculu de Frantziscu Casula), amus faeddadu cun espertos ambientales (intervista a Pitzente Migaleddu) e amus proadu a lampare una ojada a sa situatzione industriale (artìculu de Paolo Mugoni)e a s┤iscola in Sardigna (articulu de Ninni Tedesco e Andrea Zoccheddu). [...] In fatu a s┤artìculu de Jordi Mu˝oz subra a sa cuntierra catalana publicadu in s┤àteru nùmeru, como ospitamus un┤articulu de Costanzo Pazzona subra a sa chistione sudtirolese. [...] Custu est su pensamentu chi ponimus a campu (e custos 150 annos sunt bastantes pro fàghere su contu): sa Perfetta fusione con gli Stati di Terraferma (1847) est istada una cosa bona o una disaura? Sa risposta non podet èssere cussa de sa tatza mesu piena o mesu boida. Est ora de nde la agabare cun sa ragionevolezza e cun su buon senso. Est ora de nàrrere emmo o nono e chi ognunu si leet sa responsabilidade de su chi narat. [...] (dae s┤editoriale)
Sassari: La Sardegna nel dibattito politico elettorale
Eventos | Lun, 18 FreÓrgiu 2013 17:00 |
Sassari - Presentazione rivista "Camineras"
Eventos | Mar, 29 Santandria 2011 17:00 |
Presentazione della rivista "Camineras"
Eventos | Che, 4 Santandria 2011 17:30 |
Porto Torres: presentazione della rivista "Camineras"
Eventos | Che, 7 Santugaine 2011 17:30


text:
COMUNA DE TORPÉ
PROVÌNTZIA DE NÙGORO
UFÌTZIU DE SOS SERVÌTZIOS SOTZIALES
A V I S U
LEGE 162/98 – PROGETOS PERSONALIZADOS DE AGIUDU A FAVORE DE SAS PESSONES CUN DISABILIDADES GRAES
Progetos Noos: pròroga de s’iscadèntzia de sa presentatzione de sas domandas
Si dat a ischire chi s’iscadèntzia de sa presentatzione de sas domandas pro ativare progetos noos est istada prorogada. Sas domandas ant a dèpere èssere presentadas non prus a tardu de su 14.09.2015, sinono no ant a èssere ammìtidas.
Sos mòdulos sunt a disponimentu in s’Ufìtziu de sos Servìtzios Sotziales e in su situ www.comune.torpe.nu.it .
Torpé, su 07.09.2015
SU RESPONSÀBILE DE SU SERVÌTZIU
F.tu Ass. Dut.a Laura Buccheri
Pro iscarrigare s’avisu e sos mòdulos in italianu incarca inoghe
Pro iscarrigare s’avisu in sardu incarca inoghe


text:
venerdì 17 luglio 2009
Sena normas, sa limba sarda si nche morit
Narende chi sa limba est fundamentu de s’identidade, su 90 pro chentu de sardos chi gasi at naradu a sos chircadores de sas Universidades sardas custu cheret: su sardu (e su gadduresu, su tataresu, su tabarchinu, s’aligheresesu) cherent amparados. Ca si morint custas limbas si nche morit s’identidade sarda.
Comente si podent amparare sas limbas si su sardu paris cun su gadduresu, su tabarchinu, su tataresu e su cadalanu de S’Alighera si lassant a benefìtziu de natura? O pejus innorende su chi in trint’annos s’est fatu? Comente sos babos e sas mamas e sos fizos podent pònnere fronte a una sienda culturale istranza chi in s’amparu de sa limba istranza bi ponet dinare e podere, giornales e televisiones, iscola e universidade, esertzitu e leze?
Sighi a lègere
19 commenti:
- larentup@gmail.com ha detto...
-
Caru Administrator, a su chi as iscrittu tue non b'at nudda de azunghere. Unu cunsizu, pro coerentzia tua, ponedi unu zistris diversu, in sardu pro piachere... Larentu
- 17 luglio 2009 10:39
- zuannefrantziscu ha detto...
-
No est unu zistru meu, Lare', est de cussu buzinu de su carculadore. Ma as a bìere chi lu domo
- 17 luglio 2009 10:56
-
-
Fracu Pilloni scrit:
O ZFP,
ti ddu nau chene ironia, no ti dda pighisti a mali, ma su chi has nau m'hat regordau is predicas de is Corantoras: praxilis, cummoventis, t'accavannant de unu mantu de timori de Deus, faint zeurriri in su coru bonus propositus de vida, ma ...
Su fattu stait chi, comenti ponit pei in prazza de cresia, torrat sulidu e t'acatas chi su mantu dd'has lassau in cresia, sa menti s'est liberada ... totu comente primu, la'!
Cantu a is dimostrazionis chi su computer de Bolognesi fait a solu a solu, mi parrit chi calincunu si siat acatau chi hapat cambiau programma. Liggiu has in sa lista d Berlinu?
Toccat a fai attenzioni chi no abarristi cun is origas in manus, ca su crabu s'est fuiu.
Sempri cuntentu de ti liggi, finzas candu fueddas comente don Chisciotte.
Ma ita ses circhendu attendenti?
Deu sa panza dda portu giai...
Francu
- 19 luglio 2009 11:38
-
-
O Francu,
deo puru so semper cuntentu de ti lèghere. Mi càpitat cun chie nd'ischit a manigiare sa pinna (e/o unu programma de iscritura). A bias semus de acordu, su prus de sa bias nono, ma su praghere est semper su matessi.
Però, abarra seguru, non fatzo òpera de proselitismu nen chirco atendentes, mancari unu che a tie mi diat aggradare de lu tènnere. Mancu tue, penso as a pretèndere de mi cumbìnchere in sa gherra tua contra a una limba ufitziale: dias èssere che a unu pride chi cheret arrolare un'ateu (e a s'imbesse).
Deo naro su chi penso, tue su chi pensas. Si tue pensas chi Bolognesi no apat mustradu su chi penso deo, passèntzia, no amus a iscontzare s'amighèntzia pro custu.
Fido petzi chi sa polìtica tèngiat sa capatzidade de fàghere un'issèperu: si dat resone a mie l'as a gherrare, si càpitat s'imbesse l'apo a gherrare deo. Gasi andat su mundu.
- 19 luglio 2009 12:18
-
-
Saludi ZFP
De cumenti scris parrit ca is Sardaresus, o is campidanesus prus in generali, no bollant arrègulas e ne ufitzialidadi de língua. Bastat a castiai beni cumenti seu scriendi po biri ca no est certu sardaresu su chi seu lassendu cun sa pinna (eletrónica mancai). Cumenti bis scriu "biri" e no "bí" cumenti naraus no sceti in bidda mia ma pofintzas in giai totu su campidanu ocidentali chi est seguramenti sa barianti de sardu campidanesu, e duncas de totu su sardu, prus spainau de Sardínnia. Scriu puru "sardu" e "sardaresu" e no "sadru" e "sadraresu" cumenti calincuna borta incapitat de nai, duncas sena de metatesi. Deu, ma no sceti deu, eus gia sacrificau medas piessignus de sa fueddada nosta in su scritu. Scideus beni ca "meloni", "meboi/maboi", "me'oi" funt su própiu fueddu e de conseguéntzia si cumportaus. Deu seu dispostu puru a fai unu sfortzu ancora prus mannu e arrenuntziai a àterus piessignus de sa fueddada mia, su chi bollu e chi sa "lingua comuna" dd'intenda diaveras comuna, mesana, baricéntrica faci a totu is variantis de sardu. Chi Logudoresu/nugoresu e campidanesu (o sardu meridionali e setentrionali) si depint cojai bollu chi su fillu siat a s'érgiu/erxu ma in sa sustàntzia puru, reconnoscíbili cumenti de fillu de ambaduus: babbu e mama e no unu fillu de bagassa o burdu. Própiu dii innanti apu incumentzau a mi castiai sa grammàtiga de M. Puddu chi est scrita in sa barianti de Samugheu (o comuncas sa de is biddas ASOS Atzara, Samugheo, Ortueri... ), a una primu castiada no dd'agatu tropu atesu a sa fueddada de domu mia, mancai diferéntzias nd'apat medas e no pagus. Certu, sempri a una primu castiada, no est diferenti meda de sa LSC chi no po su sistema verbali e su fatu chi manixit is/ddu-a etc. e no sos/sas li/lis lu/li, etc.
Ma incapas, po imoi est mellus a tenni duus standard unu po su logudoresu/nugoresu e s'àteru po su campidanesu, standards chi tèngiant in su scritu, ortografia, su prus de is cosas in comunu, e a su própiu tempus incumentzai a fraigai diaveras una língua de mesania, biu ca deu creu chi siat sa língua chi depat serbiri a is sardus e no a s'imbressi. Oi su prus de is sardus no ndi scint nudda de chistionis linguísticas ca nudda is médius de comunicadura ddis faint sciri, e duncas partiri sceti cun d-una varianti única ufitziali incapas iat a fai de manera a is medas nemigus de su sardu de ddu menispretziai, cumenti eus gia biu po sa LSC ca dd'ant móviu críticas puru po cosas chi no depiant. Ma custu est sceti unu pensamentu o una timoria cosa mia.
Cun amigàntzia
Pàulu Pisu
- 20 luglio 2009 12:25
- zuannefrantziscu ha detto...
-
Pàulu Pisu salude
Una pàia de cussideros. Su primu: deo puru, che a tie, apo sa timoria chi su fràigu de una limba ufitziale potzat partire sos sardos. Su segundu: unu contu est a bìere sa limba ufitziale, o s’istandard, comente chi siat unu manteddu chi totu cugùgiat e totu istighit e àteru contu est a la bìere comente un’intrizu chi est cugugiadu e pintulinadu dae sos limbàgios sardos.
Sa timoria b’est e b’at a èssere semper, cale si siat issèberu sa polìtica fatzat. Ca, in custu penso semus de acordu: s’issèberu est petzi polìticu: Soru l’at fatu cun sa Lsc, m’àuguro chi Capellacci lu mantenzat, cambiende su chi s’esperimentatzione fata custos annos proponet. Tue naras chi ti paret mègius, comente limba comuna, su limbàgiu de Samugheo. Si podet dare chi custu bèngiat a pitzos e chi su limbàgiu de Atzara (su prus acurtzu a sa Lsc) siat cunsideradu prus pagu bonu, mancari Samugheo e Atzara siant lacanàrgios.
Ma tue pensas a beru chi custu càmbiu de issèberu cuntentet prus gente se s’àteru? Chi, chèrgio nàrrere, non si torret a pesare sa matessi cuntierra de oe? Mancu si un’istandard est fatu mesturende totu sos limbàgios de Sardigna (unu mostre) totu amus a èssere de acordu: su pro chentu de laconesu est prus de s’orgolesu, mancari sos orgolesos sunt prus de sos laconesos. E a su marmiddesu cantu li tocat in su “campidanesu”? E galu, ite c’at a cunsiderare, sa gente chi abitat una regione sarda o sa cantidade de persones chi faeddant su sardu?
Deo pòngio aficu in sos istùdios fatos dae Roberto Bolognesi chi nemos, finas a como, at cuntestadu, impreende su matessi rigore issientìficu. Custos istùdios mustrant duas cosas de bundu: non b’esistit una làcana chi partit sos limbàgios de capu de susu dae cussos de cabu de giosso; sa diferèntzia chi b’at intre su limbàgiu de Sèneghe e su de Orune (28,93%) est prus minore de sa chi b’at intre su limbàgiu de Sèneghe e su de Santu Giuanni Suèrgiu.
Si carchi àteru istudiosu de gabale nos mustrat, torro a nàrrere, cun su matessi rigore (foras de sos ideologismos a sa moda de Blasco Ferrer) chi no est beru, chi su “campidanesu” capet s’ogiastrinu, su sarrabesu, su casteddaiu, su sulcitanu, su marmiddesu; e chi no est beru chi su “logudoresu” est rapresentadu in sa Lsc pro su 79,74 pro chentu e chi su “campidanesu” est rapresentadu pro su 78,48 pro chentu; tando penso chi b’at a àere su tantu de si la torrare a pensare.
Pro como, Pa’, deo ispero chi su guvernu novu no iscontzet su chi a fatu su guvernu betzu, ispuntorgende su guvernu chi at a bènnere a iscontzare su fatu, finas a cando nos amus a brigare pro àteru, giai chi sa limba sarda at a èssere ispèrdida.
Tue dimandas si deo penso chi sos gherradores pro su “campidanesu” siant nemigos de sa limba sarda. No, in fide. Ma sunt che a cussos chi naraiat Mao dse-dung, chi moghiant bentulende sa pandela ruja contra a sa pandela ruja.
- 21 luglio 2009 17:22
-
-
Custu est unu blog iscritu in sardu Samughesu, proade a bier cantas sunt sas diferèntzias cun sa LSC. (ammentamos-nos chi su Samughesu in sa chirca de Bolognesi no bi fit)
http://www.giampaolofrongia.it/bloggoinsadru/?p=55
B'at duas categorìas de diferèntzias:
- Cussa etimològica
- Sa coniugatzione de sos verbos (chi cheret arrangiada a parte)
Sas àteras cosas chi sunt istadas annantas sunt sos artìculos (SOS, SAS) e sos pronòmenes (LU, LA etc) chi non nche bogant nudda.
- 21 luglio 2009 18:27
-
-
Saludi a totus.
Una pitica precisatzioni: Zuanne Frantziscu, m’at a perdonai, ma fustei est sballiendi candu narat ca su dialetu de Atzara est su prus acurtzu a sa LSC.
De is 77 dialetus pigaus in cunsideru de Bolognesi, su sardu foneticamenti prus acanta a sa LSC est cussu de Abbasanta (su lessicu est liberu e duncas no serbit a ddu pigai in cunsideru). Ddoi at una tauledda cun sa “classifica” de is distàntzias, e su de Atzara benit a pustis:
http://img44.imageshack.us/img44/994/tav12bolognesi.png
Sempri segundu is medidas de Bolognesi, de is 77 dialetus, est berus invecias che est su de Atzara su dialetu foneticamenti prus centrali.
Pensu ca, si su criteriu chi depeus pigai po fai su standard est da mesanidadi dialetali, iat a tocai a sighiri custu criteriu finas a fundu e mesurai totu is dialetus, e no sceti unu campioni, innantis de scioberai sa norma. Ma po sa LSC no funt mòvius de is mesuras, sa misuratzioni dd’ ant fata a pustis, po amostai calincuna cosa, e no preliminarmenti po cumprendi comenti tocat a si movi, e custu metodologicamenti ponit dudas, assumancu.
Sighit…
- 21 luglio 2009 21:09
-
-
Comuncas mi parit ca innoi sigheus a bolli ridusi sa chistioni a mesuras diletològicas, fonològicas, candu, in sa percetzioni de sa genti e in s'arricimentu de unu standard bintrant puru critèrius sòtziu-linguìsticus. E tocat a ndi fueddai amarolla.
Is Friulanus poita est chi ant tentu prus pagu problemas de nosu? No ddu contat mai nemus custu. Fortzis ca teniant prus pagu partziduras dialetalis de nosu? No ddu sciu chi siat diaci, ma no pensu chi siat po cussu. Est ca teniant giai una bariedadi de prestìgiu, baricentrica linguisticamenti, imperada in literadura de seculus e sotziulinguisticamenti beni arricia. Una norma chi prus o mancu torrat cun sa bariedadi de Udine. Una lìngua comuna o koinè, dd’eus a nai. Issus ita ant fatu duncas? ant pigau cussa Koinè de riferimentu e ant codificau una ortografia moderna po dda rapresentai, segundu is inditus de su prof. Xavier Lamuela. Grafia chi est diventada po lei regionali: "La grafie uficiâl de lenghe furlane". E cussa "lenghe comune o koinè", lòmpia de sa traditzioni, d’ant fata norma linguistica de riferimentu.
http://www.comune.tavagnacco.ud.it/comune/sportello-per-la-lingua-friulana/grafie.pdf/download
A nde nosu est tocau a fai no sceti sa grafia, ma puru, e asuba de totu, sa norma linguistica de riferimentu, Sa Limba Sarda Comuna, apuntu.
Poita su problema chi teneus in Sardìnnia est ca is koinè literearias chi s'at torrau sa stòria funt duas, cussa campidanesa e cussa logudoresa.
Comenti at nau beni Pàulu, is campidanesus no est chi no tengant percetzioni de sa diferèntzia intre lìngua fueddada e lìngua scrita, intre registrus linguisticus pupularis, e bariedadis normativas, est a nai cuddus cussus registrus artus chi s’agatant in sa parti de pitzus da sa scala de variatzioni diafasica e distratica. In medas biddas de campidanu nant "moti" po "morte". Ma chi ascurtaus a is fèminas candu nant s'arrosàriu ddis bessit "morti nosta". Ma mai ant a nai "morte nosta". Ma funt cosas chi scieus totus, esemprus ndi emus a podi fai a muntonis.
Su problema mannu est ca bolint ponni po norma calincuna cosa chi no est intèndia de sa genti comenti de norma, chi no est frutu de unu precessu storicu, sotziali e literariu de formatzioni e arriconnoscimentu.
Cussa chi boleis chi sa genti arriciat, est una norma chi iat a depi essi norma sceti poita ddu narat unu paperi bullau sena chi sa genti dda connosciat comenti de norma.
Custa est sa debilesa manna de custas propostas..
A su contrariu, chini proponit is duas normas de riferimentu, campidanesa e logudoresa, si ponit in su surcu de unu connotu sotziali storicu e literariu sintzillu, chi de s'esperientzia de seculus e seculus est arribau a nosu e duncas, a parri miu, tenit una “marcia in prus” po essi agradessia beni de sa sotziedadi. Custu parit chi no si bollat intrai in conca a bosaterus.
Meris de sighiri a pistai, ma no si creatais chi siat facili a binci sa batalla po su sardu andendi contras a is sentidus de sa genti! E poi deu nau sempri, a movi de unu percursu bi-normativu, e chini dd’at nau ca no nosi potzat fai lompi prus allestru a unu superstrandard sovraordinau? Ammanniendi su confrontu e sa connoscentzia de nosu etotu? Mancai emus a lompi pròpriu a sa bariedadi sotzilinguisticamenti mesana chi circaus a perdas furriadas e no agataus…
Teneisì a contu totus.
marco pisano
- 21 luglio 2009 21:10
-
-
su link giustu a sa tauledda 12 de bolognesi non est bessiu, scusai-mì. Torru a provai:
http://img44.imageshack.us/img44/994/tav12bolognesi.png
- 21 luglio 2009 21:17
-
-
Saludi
Narai-mi-dda chi in custa anàlisi sbàlliu calincuna cosa:
In su stúdiu de Bolognesi: "La limba sarda comuna e le varietà tradizionali del sardo" castiendi-mi-dda beni su documentu in su cap. 2.9 "Dendrogramma della variazione dialettale nell'area sarda", ingunis Bolognesi narat ca sa diferéntzia de is boxalis artas e mesanas de su logudoresu a su campidanesu est responsàbili de su 15% de su tretu chi nc'est intru de is duas bariedadis. Prus ainnantis a su cap. 4.1 "La posizione della LSC rispetto agli altri dialetti", in sa taula n° 6 bideus ca, po nai, su dialetu de S. Giuanni Suergiu est atesu de sa LSC su 28,2% e is àterus dialetus campidanesus no funt meda prus acanta (Casteddu 25,77 - Ruinas 24,92 - Aristanis 25,11, etc.). Custus valoris chi no apu cumprèndiu mali (ma no apu cumprèndiu mali) funt postus chena de tenni contu de cussu 15% arremonau a primu. Duncas chi aciungeus is duus valoris, 15+25 (valori prus o mancu mesanu) arribaus a unu valori de 40% de distàntzia intru de sa LSC e su campidanesu!!! Sempri in custu documentu est scritu ca su dialetu de Lodè, Nugoresu, est atesu de sa lìngua italiana su 46,43% (cap. 3.1 Le misurazioni della rappresentatività dei dialetti sardi). Duncas po arresumi unu dialetu campidanesu est mesanamenti atesu de sa LSC cantu unu dialetu Nugoresu de sa lìngua italiana sa diferèntzia est sceti de su 6,4% prus o mancu.
Custu arrexonamentu dd'ia fatu unu pagheddu de tempus fait e perou mi parrit chi ballat sempri. Cumenti totus scideus e dd'at nau Bolognesi etotu sa primu cosa chi unu sardu castiat (o mellus iaus a nai ascurtat), est s'acabada de is fueddus e indentíficat cun Logudoresu is fueddadas anca is sustantivus acabant cun e/o. Giustu o sballiau chi siat s'atinadura, sa percetzioni est custa. Duncas po chistionis de giustítzia, echilíbriu sa fueddada pigada a riferimentu po unu standard no podit tenni s'acabada de is fueddus a sa cabesusesa e in prus is àterus piessignus (artículus pluralis, fueddeddus pronominalis, etc) puru, mancai a sceberu. Certu cumenti narat Pintore totu est una chistioni de sceberu polítigu, ma chi bolit essi unu sceberu sàbiu e no un'acunnotu foras de sentidu, depit punnai a una unidadi de is sardus. S'intreveru, s'alternativa, est a sighiri a gherrai e batallai, e is nemigus de su sardu ant a sighiri a si nd'arriri e sighiri a spendi su dinai po allogai cosa morta, speigus, e studiai s'archeologia linguística.
Incapas cumenti eus nau deu e Marcu est mellus a movi de duus standards po arribai in d-unu benidori (ma incumentzai a nci traballai giai de imoi), acanta o atesu at a dipendi de nos sardus, a una koinè cumpartzida a arricida de totus, ma in s'interis si lassat traballai diaveras cun su chi gia teneus innantis chi siat tropu tradu.
Ddu sciu ca is nemigus de sa língua ddu ant a essi sempri calisisiat standard o standars si propongiant, ma assumancu intru de nos circaus de essi unius.
Po Davide: su blog ddu connòsciu giai gràtzias.
Cun is mellus saludus
Pàulu Pisu
- 22 luglio 2009 08:55
-
-
No Pàulu, inguni ses sballiendi. Is mesuras de Bolognesi funt is distantzias foneticas realis tra is dialetus chi issu pigat in cunsideru. E duncas tenint contu puru de is vocalis altas campidanesas in acabu de fueddu.
Bolognesi:
(...)La sovrabbondanza di vocali medie finali e di fenomeni ad essa collegati nei dialetti centro-settentrionali è responsabile per circa il 15% (cioè, la metà del 30%totale) della distanza complessiva tra le macro-varietà settentrionale e meridionale.(...)
Issu narat duncas ca de su 30% de distantzia chi ddoi at tra dialetus logudoresus-nugoresus e dialetus meridionalis, unu 15%, segundu is interpretatzionis cosa sua, est nexi de sa "ridutzioni vocalica" in acabu de fueddu. E duncas, chi ndi bogaus s'efetu de sa ridutzione vocalica, sa distantzia no est aici manna..
Ma cussu 28,2% de Santu Giuanni Suergiu cumprendit giai su 15% chi nat issu.
Su fatu est ca Bolognesi est comenti chi bolessit bogai importantzia a cussas vocalis de acabu, narendi, eja teneis arrexoni ca sa distantzia reali intre lsc e dialetus meridionali est prus manna de cussa tra LSC e dialetus logudoresus e nugoresus,(castiai sa tav. 12 chi apu postau ariseru), ma po su prus est curpa de cussas vocaleddas de acabu...
Comenti chi fessit una cositedda de nudda. Su problema est ca sa "riduzione vocalica" non est cosa de nudda. A sa distantzia reali prus manna tocat a aciungi sa distantzia percepia, chi no est cosa de pagu contu po custu fenomenu. Est una de is arrexonis prus de importu poita a is campidanesus ddis parit de no si nci agatai beni in sa LSC.
Ma po mala sorti, iat a balli po is cabesusesus puru su de no si nci agatai in unu standard cun vocalis de acabu campidanesas.
Saludi. Marcu
- 22 luglio 2009 11:32
- zuannefrantziscu ha detto...
-
Marco, tenes resone a pitus de Abasanta e Atzara. A bias s’apretu de fàghere sintesis tropedit s’arresonu. Ma non càmbiat sa sustàntzia, a mie mi paret. Su fatu istat, est isballiadu a pensare a sa limba ufitziale o s’istandard comente chi siat una koinè. Non credo chi amus a bìdere una koinè de su sardu, nessi in tempos istòricos. Si semus a briga pro una limba ufitziale, ite si nos ponimus in conca de fàghere una lege pro sa koinè.
Però, tue puru faeddende de su friulanu naras chi issos ant fatu una lege. E tue pensas chi non b’at àpidu brigas nieddas?
E tue pessas chi una norma campidanesa siat operatzione de fàghere comente est istada fata? Ti chèrgio dimandare a bìere si ses cumbintu chi s’Ogiastra (chi at adotadu sa Lsc in totu sa provìntzia) s’at a adatare a sa norma campidanesa? O chi lu potzat fàghere s’Aristanesu (chi at adotadu sa Lsc in totu sa provìntzia)? In sas duas provìntzias numenadas b’at a chie s’arrepentat contra su pessu de s’Aministratzione provintziale, e est normale. Unu pessu polìticu cuntentat semper una parte e una parte nono. Una polìtica chi cuntentat a tosus no est polìtica, est totu un’àtera cosa.
Un’issèberu polìticu, coment’est sa delìbera de su guvernu sardu pro sa Lsc, si podet e si depet acontzare caminende, finas esperimentende contaminatziones, a bìere si funtzionat. Ma arguai si unu guvernu iscontzat su chi est istadu fatu dae s’àteru. Su pessu de unu istandard e bia cheret mantesu, ca a nde fàghere duos est a abèrrere un àidu a ue intrant tres, bator, chimbe e finas a binti istandard. Si su “campidanesu” e su “logudoresu” tenent un’istandard, chie podet privare sos ogiastrinos, sos barigadesos, sos muntanninos, sos costerinos, sos baroniesos de pretèndere s’issoro?
Si podet fàghere, bastante chi l'agabemas de faeddare de limba sarda e cumintzamus a pensare a binti limbas sardas.
- 22 luglio 2009 12:02
-
-
Pisu est òmine polìticu tropu afinadu pro no ischire it’est un’issèberu polìticu, e cando narat chi eja, sa chistione de sa limba est un’issèberu politicu, ischit ite si narat. Ma isse, fatu a sìndigu de Làconi e a cunsigeri regionale, est seguru chi sa polìtica est a gradu de cuntentare totu sa gente o cuntentat sa maioria de sa gente? Craru, una polìtica abista punnat a cuntentare su prus chi podet, a mediare interessos, si informat de cales sunt custos interessos, seberat sos legitimos dae sos chi legìtimos non sunt, in mesu chircat de pònnere a pare sos legitimos, ma in fines issèberat, leat unu pessu, ischinde chi mancu totu sos chi tenent interessos legìtimos ant a èssere cuntentados.
Sa polìtica linguìstica est che a cada polìtica, mancari maniget interessos non materiales. S’isetat s’opositzione de chie no est de acordu, mancari s’agurat chi siat un’afrontu a pitzos de cosas cuncretas, reales. Si unu narat chi, pro nàrrere, sa limba sarda comuna est sa limba amministrativa de s’amministratzione, chi non pertocat sa limba de cada die, chi no est fata pro imparare a sos pitzinnos de sas iscolas, chi non mudat su raportu intre s’òmine e su limbàgiu suo naturale, mancari s’isetat cuntrastos subra de custas cosas, sena s’intèndere incausada de una cosa chi non bi pitzigat ne a muru ne a gianna.
M’est capitadu de lègere su libru presentadu dae Graziano Milia pro sa norma campidanesa e de bi bìere custas allegas: “difatis, de s’ora chi is diferèntzias intra de is duas normas de sa lìngua sarda funt tropu mannas, no fait chi unu pipiu campidanesu, chi intendit in su Logu suu centu o cuàturu, ddu pongant (a scola) a nai chentu o bator (aicetotu po unu pipiu cabesusesu chi ddu ponessint a nai centu o cuàturu) sena de lompi a cumprendi ca s’òmini at gherrau 50 annus po debadas po s’arraxoni de sa lìngua de bartzolu”.
Est una cuntierra sèria, custa? Cal’est su tontorrone chi cheret imparare a pitzinnos de su cabu de giosso a ismentigare chi si narat centu e cuàturu e a sos de cabu de susu chi narat chentu e bator? Giai l’isco chi Pisu non b’intrat nudda cun custos issolòrios, ma li dimando: est possìbile bastare una unidade de sos sardos, moghende dae un’operatzione de gasi? Dae una polèmica chi pintat s’inemigu (cussu chi est reu de “imperialismu linguìsticu”) comente unu chi cheret iscantzellare sa “lìngua de bartzolu” de sos “campidanesos”?
Si podet arresonare – e finas chircare unu remèdiu a una cuntierra – cun chie su remèdiu lu chircat, non cun chie faeddat de “imperialismu linguìsticu” e tando faghet colare sa làcana de su “campidanesu” pagu suta de su Golfu de Orosei, ponende a mesu a pare ogiastrinos e aristanesos, sarrabesos e sulcitanos. Afutindesinde de su fatu chi sas provìntzias de Aristanis e de Ogiastra ant isseberadu sa Lsc comente limba amministrativa issoro.
- 22 luglio 2009 16:58
-
-
Zuanne Frantziscu, fustei tenit una visioni unu pagu tropu centralista e dirigista asuba de sa chistioni de sa lìngua. Innantis deu puru femu prus a cussa idea.. Imoi seu arròsciu de intendi murrungius, e de biri una chistioni chi parit trobeddendi-sì a sola in arrexonamentus chi ponint a certai is Sardus e no lompint a perunu arresultau cuncretu chi permitat de ndi bogai sa lìngua sarda de sa situatzioni de disisperu anca s’agatat. Parit chi depant essi is Sardus a si depi adatai a sa lìngua e no sa lìngua a is abisòngius e is disìgius de is Sardus. Custu no agiudat su recuberu ma, segundu mei, favoressit s’abendonu.
E comenti fatzu a no essi prexau candu biu piciocus chi, a pustis de su disapegu de is urtimus annus, ddis torrat sa luxi in is ogus a s’idea chi sa Provincia insoru bollat pesai - e gei fiat ora!- s’ufitziu linguisticu, e bollat imperai una norma prus acanta a su connotu insoru? E in una cussorgia de importu, “strategica”, comenti est cussa de Casteddu, anca teneus abisòngiu meda de una moderna cuscièntzia linguistica, de energias bonas, de genti chi pigat passioni a custas cosas.
A sdalai is autonomias localis e, prus in generali, is fortzas dinamicas e creativas de sa sotziedadi, cun s’idea ca seus faendi dannu a sa Natzioni sarda chi no arriceus costrutus rigidus calaus de pitzus, e pagu agradessius, mi parit ca siat invecias sa manera mellus po ddi fai dannu a sa natzioni.. No depeus fai morri cussu pagu de apegu chi ancora movit unu pagu de genti a custas chistionis.
E deu creu chi siat provendi e sperimentendi, e stesindi-sì e benendi apari, e sighendi su mori chi imoi nosi parit su mellus, chi a pagu a pagu eus a agatai sa caminera po s'atopai totus a unu pròpiu logu. Dd'eus a cumponni custu puzzle a pagu a pagu, deu ndi seu cumbintu. (E iat a serbiri finas unu Istitutu po sa Lingua Sarda chi, cun is faianas suas, agiudessit sa sotziedadi in custu caminu).
S'importanti comuncas est a fai, a no si firmai e a gherrai, no a intr’e nosu, ma po portai a innantis su sardu in sa sotziedadi.
Est s'usu (prus meda de 10.000 teorias e bellus consillus), s'esperièntzia cuncreta, s’abisongiu, chi nosi fait cumprendi s'utidadi de una cosa. Fustei parit chi si timat chi, a sperimentai standardizatzionis centrifugas, siat a oberri unu giassu chi portat a partziri po sèmpiri is Sardus. Deu tengu una visioni prus dinamica e mividitza de sa sotziedadi. E pensu invecias chi cussu siat su modu po ndi bogai a foras energias e po ddas fai benni apari cun prus atinu, de manera prus forti e madura, mancai in unu segundu momentu, candu si dd’ant a intendi de prus.
sighit..
- 22 luglio 2009 22:46
-
-
Mi domandat ita iant a podi scioberai sa provincia de Ollasta e cussa de Aristanis si sa Regioni deliberessit po is duas normas.. Lebit ca fintzat sa politica linguistica de Soru moviat de s'idea ca is Provìntzas e is Comunus, in custa fasi storica particolari de incumentzu de unu processu, podint arriciri sa proposta de standard aministrativu regionali, opuru deliberai comenti mellus si creint. (Tocat a nai puru ca, comenti scieus, est sa lei italiana etotu chi po imoi bogat s’uficialidi a su sardu. Standard o no standard, no est cussu su “discrimine”. Is documentus aministrativus depint essi acumpangiaus de sa bersioni in italianu. Tenint balori simbolicu po sa comunidadi e funtzioni de promotzioni linguistica, ma pagu atra utilesa. ) Deu creu chi custa libertadi est pretzisu chi po imoi abarrit, siat chi su standard regionali siat a dòpia norma o a una norma sceti. In sa primu ipotesi, is provincias de Aristanis e de Ollasta iant a podi decidi de pigai o sa norma regionali campidanesa, o cussa logudoresa, o totu is duas, opuru de ndi fai una po contu insoru. Non nci at perunu problema. Sa Regioni ddis iat a arrespundi in "campidanesu" o in "logudoresu" comenti issus preferint. Poneus chi sa provincia de Aristanis scioberit de imperai is duas normas regionalis, comenti creu chi iat a depi fai, innui est su strobu? Su pròpiu strobu chi iat a tenni sa provincia de Gaddura candu, impari cun s'italianu, at a manigiai su gadduresu e su logudorseu in is autus aministrativus.
Est craru ca una proposta perfeta no esitit, donnia proposta tenit puntus de fortza e debilesas.
Ma cali est insandus su torracontu de tenni duas normas de riferimentu? Est su de "coberri" cun bona satisfatzioni, s'80-90% de is sardofonus. Unu 10-20% s’at a agatai prus scuntentu de is atrus, ma su bantaxu sotziulinguisticu est craru. E mancai siat lègiu a ddu nai, de numurus puru depeus feuddai, chi boleus chi una politica linguistica funtzionit.
Deu apu a aguantai is bideas mias, fustei tenit is suas, emus a podi abarrai diis e diis fueddendi de custas cosas.
In una cosa pensu perou chi potzaus essi de acòrdiu, e cun custu serru diaderus.
Chi s’amministratzioni Cappellacci at a sighiri cun s'idea de unu standard feti, creu chi, asuba de sa LSC, serbat a nci a ponni manus torra e luegus.
Pensaus in medas chi sa LSC bollat arrangiada, cun criteriu rigorosu e fintzas cun un metodologia prus trasparenti de cussa chi ant imperau s'urtima borta. Arregordeusì chi Mariu Puddu at lassau sa cummissioni po mori de sa metodologia de traballu imperada, primu ancora chi po is scioberus tecnicus de standard. In medas, aintru e foras de su mundu academicu, funt is chi pensant chi fatzat a fai is cosas cun mellus rigori, po arribai a echilibrius prus agradessius, e duncas tocat a ddu fai! Ma no est novidadi, funt cosas chi seus narendi de diora.
Emu a bolli chi fintzas is chi ant difendiu meda sa LSC e ant fatu origas surdas a s'ipotesi de dda arrangiai, potzant essi prus obertus a custa idea. Fustei puru mi parit unu pagu dudosu candu narat ca tanti de genti chi murrungiat si nd’at a agatai sempri. Beh, no est berus mancu cussu. Su partidu de sa LSC iat a guadangiai cunsensus de siguru..
Gratzias de s'arrexonada e is mellus saludus a totus.
Marco Pisano
- 22 luglio 2009 22:50
- zuannefrantziscu ha detto...
-
Gràtzias a tie, Marco Pisano. E sighi a iscrìere
- 23 luglio 2009 07:00
-
-
Po ZFP
Fustei est cunfundendi-mi-dda po àtera personi. Deu no seu su ex síndigu de Làconi/cunsilleri regionali, po nai sa beridadi cun issu no seus mancu perfetamenti omónimus de s'ora chi mi nant Giampàulu Pisu o sceti Pàulu po is amigus e cumenti acostumu a mi firmai.
Po su chi spetat a sa chistioni de sa LSC e is distàntzias fonèticas, mi seu torrau a castiai su traballu de Bolognesi e tenis arrexoni tui Marcu.
Mi parrit de essi diacórdiu cun totu su chi at nau Marcu. Depeus tenni sempri a menti est ca su prus de is sardus, cumenti apu giai nau, de chistionis linguisticas no ndi scint nudda e issus, candu bandat beni, connoscint sa fueddada de sa bidda insoru e bastat (e sempri prus pagu puru). Duncas cun custu gradu de connoscéntzia chinisisiat personi ddis podit fai crei su chi bolit. Chi, e candu, at a aproliai in scola e si nd'at a sciri de prus de sardu, insaras podit essi chi tzertas ideas potzant cambiai.
Su chi m'iat a praxi de sa proposta noba de sa Províntzia de Casteddu, e chi deu a tretus, in is indiritzus printzipalis connoscia/connoscemu giai, est chi in sa grafia castit, po su chi fait, a una unidadi speraus acanta, de una koinè (cumpartzida) scrita de totu su sardu, (mancai arrangendu sa LSC?). Po fai custu tocat puru a castiai a cumenti est fata sa LSC e ndi pigai is cosas bonas chi ddoi funt. Custu iat a essi puru unu sinniali de paxi chi no si-ndi podit fai de mancu.Ma custas ant a essi cosas chi apu a nai in su forum abertu in su giassu de s'Academia
http://academiadesusardu.wordpress.com/
forum abertu aposta po fueddai de custas chistionis.
Po ZFP, tropu argumentus unu avatu de s'àteru in custu bellu blog.
Saludus
Pàulu
- 23 luglio 2009 08:28
- zuannefrantziscu ha detto...
-
A perdonai, o Pa' pro su caddu chi apo leadu
- 23 luglio 2009 08:47


text:
Aunire sas ìsulas de su mediterràneu. Fiat custu su tema de unu seminàriu in sas Baleares, a ue at leadu parte finas sa Còrsica. S'obietivu est su de creare lìnias aèreas de servìtziu pùblicu intre sa terra de Pasquale Paoli e sas àteras ìsulas.
Sunt craras sas paràulas de Jean-Félix Acquaviva, presidente de s'Ofìtziu de sos trasportos de sa Còrsica. «Cherimus isfrutare s'artìculu 174 de su tratadu europeu chi permitit de nch'insertare sos territòrios insulares, cun densidade de populatzione bassa, in su fràigu de una polìtica adeguada in su setore de sos trasportos – at naradu su presidente, agiunghende – est a nàrrere chi chircamus de creare una continuidade de servìtziu pùblicu intre sas ìsulas».
Pro fàghere un'esempru, no est possìbile chi pro andare dae Ajàciu a Parma de Majorca, chi nche sunt a tesu 600 chilòmetros, bi chèrgiant 7 oras de tempus. Tocat de pigare s'aèreu pro Nitza, un'àteru pro Bartzellona e dae in cue su pro nche cròmpere a sa capitale de sa Comunidade autònoma de sas Baleares.
Est pro cussu chi s'àndala pretzisa est sa de sos finantziamentos europeos. Sa prima fase at a prevìdere unu collegamentu intre Còrsica, Sardigna e Itàlia e, in manera particulare, cun sos aeroportos de Pisa, Bastia, Ajàciu, Terranoa e Casteddu. A pustis at a èssere su turnu de su collegamentu Baleares (Parma de Majorca)-Còrsica (Ajàciu)-Itàlia (Roma).
Sa punna est de ativare s'oferta intre su 2017 e su 2018.


text:
-
Articoli recenti
Archivi
Categorie
- agenzia
- agenzia immobiliare
- agenzie Immobiliari
- alloggio
- annunci
- annunci Immobiliari
- annuncio
- appartamenti
- appartamento
- appartamento
- appartamento al mare
- Arbatax
- Bari Sardo
- Baunei
- bilocale
- caratteristiche
- casa
- casa al mare
- casa con giardino
- case
- cinque vani
- con giardino
- estero
- Girasole
- immobile
- immobili
- immobiliare
- independente
- investimenti
- investimenti immobiliari
- investimento
- investimento Immobiliare
- Italia
- Ogliastra
- Olbia Tempio
- pentavano
- Praga
- PUNTO IMMOBILIARE
- quadrilocale
- quattro vani
- Repubblica Ceca
- Sale
- Santa Maria Navarrese
- Sardegna
- social
- Terreno
- Terreno Edificabile
- tipologia Immobile
- Tortoli
- tre vani
- trilocale
- Trinita d'Agultu e Vignola
- vendita
- villa
- villa con giadino
- Villa indipendente
- Villa vista mare
- vista mare
Pagine
Archivi del mese: giugno 2015
VILLA SARDEGNA | Nord Sardegna, Costa paradiso , vista mare, immersa nel verde
VENDITA Proponiamo in vendita , elegante villa, vista mare, immersa nel verde, inserita in un splendido contesto esclusivo, tranquillo e riservato. La villa articolata su piu’ livelli , luminosa, ottimamente distribuita negli spazi, progettata da un noto architetto italiano, gode di … Continua a leggere
Pubblicato in annunci, annunci Immobiliari, annuncio, caratteristiche, casa, casa con giardino, case, con giardino, immobile, immobiliare, independente, investimento, investimento Immobiliare, Olbia Tempio, PUNTO IMMOBILIARE, Sale, Sardegna, Trinita d'Agultu e Vignola, vendita, villa, villa con giadino, Villa indipendente, Villa vista mare, vista mare Contrassegnato casa, casa gallura, casa giardino sardegna, casa in vendita in sardegna, casa mare Sardegna, casa sardegna, casa vendita, casa vendita sardegna, casa vista mare sardegna, case sardegna, corsica, Costa Paradiso, for sale sardegna, for sale sardinia, Gallura, Golfo asinana, home sardinia, Nord Sardegna, Oblia Tempio, Olbia, Santa Teresa di Gallura, Sardegna, sardegna villa, Tempio, Trinita d'Agultu e Vignola Ot, vendita sardegna, villa, villa gallura, Villa Olbia, villa sardegna, villa sardegna giardino, villa sardinia, villa Tempio, villa Trinita d'Agultu e Vignola. villa vendita, villa vendita Sardegna, villa vista mare sardegna, vista mare sardegna Commenti disabilitati su VILLA SARDEGNA | Nord Sardegna, Costa paradiso , vista mare, immersa nel verde


text:
Kyuss
Articulu in LSC
Is Kyuss (/ˈkaɪ.əs/ ky-əs) fiant unu cumpressu rock americanu, fundadu in su 1987 a Palm Desert de Josh Homme (ghitarreri), John Garcia (boghe), Brant Bjork (tumbarinos) e Chris Cockrell (bassu).
A pustis de sa bessida de unu EP in ue si naraiant Sons of Kyuss, in su 1990 si ddu fiant incurtzadu simpremente in Kyuss e balangiaiant unu mermu nou: Nick Oliveri.
Is chimbe annos a sighire ant bidu da bessida de bator albums e in su 1997 de unu ùrtimu split in ue cumpariant comente Kyuss impare a su cumpressu nou de sos Queens of the Stone Age, cumponidu tando intrenamente de mermos ex-Kyuss.
Nick Oliveri fiat bogadu in su 1992. In logu suo fiat tzerriadu Scott Reeder cando fiat pro bessire s'album Blues for the Red Sun. Brant Bjork, tenende ateros interèssios artìsticos, aiat imbetzis lassadu in su 1993 benende cambiadu cun Alfredo Hernández, chi beniat de su cumpressu de is Yawning Man, semper de sa ròdia musicale de Palm Desert.
John Garcia e Josh Homme sunt is solos a èssere abarrados fintzas a s'iscontzu, in su 1995.
De tando, is mermos ant fundadu o sonadu cun ateros cumpressos istimados comente Queens of the Stone Age, Dwarves, Brant Bjork, Eagles of Death Metal, Mondo Generator, Hermano, Unida, Slo Burn e Them Crooked Vultures.
In su mese de onniasantu de su 2010, tres mermos de su cumpressu (francu Josh Homme, chi aiat refudadu) sunt torrados a s'auniare cun s'idea de unu tour mundiale dende·sì nòmene de "Kyuss Lives!" e cuncordende pro unu album nou, ma chistiones giuditziàrias cun Josh Homme ant infertu a Nick Olivieri a nche bessire de su progetu e ant betidu a una ordinàtzia de su tribbunale chi proibit s'usu de su nòmene Kyuss Lives! a Garcia and Bjork. Su resurtadu est duncas istadu ca dd'ant dèpidu mudare. Ant isceberadu de si nàrrere Vista Chino.
Cuntenutu
- 1 Istòria
- 2 A Pustis de s'Iscontzu
- 3 Mermadura
- 4 Discografia
- 5 Notas
Istòria[modìfica | edit source]
Inghitzu: Katzenjammer e Sons of Kyuss[modìfica | edit source]
A primìtziu, in su 1987 su cumpressu sonat cun su nòmene de Katzenjammer (chi in tedescu cheret nàrrere "imbrùciu/istronamentu), a coa detzidit de si tzerriare Sons of Kyuss. Est Brant Bjork a isceberare su nòmene, pighendi·ddu de unu mostru chi at agatadu in unu liburu de sa prima editzione de su giogu Advanced Dungeons & Dragons.
In su 1989 bessit unu EP chi a titulu tenet su nòmene de su cumpressu, chi at a èssere s'ùnica bessida cun Chris Cockrell a su bassu. De s'annu a pustis difatis Nick Olivieri - chi giai aiat sonadu sa ghitarra comente segundu - pigat su logu suo.
Impertantu incurtzant su nòmene a Kyuss.
Kyuss (1991-1995)[modìfica | edit source]
Sa formatzione de inghitzu de is Kyuss est cumponida de Garcia a sa boghe, Homme a sa ghitarra, Olivieri a su bassu e Bjork a sos tamburinos. Si faghent a bellu a bellu nomea in Palm Desert e fatuvatu sonant in festas e in biddas assoladas in su Sud de su desertu de Califòrnia. Sunt mascamente ispetàculos in logos abertos e cun pagu gente buffada.
Custu fintzas a su cuntratu cun sa casa discogràfica indipendente Dali Records, chi ddis faghet registrare su primu album, Wretch, bessidu in su cabudanne 1991. Est de nàrrere però ca manna parte de is cantzones est giai bessida cun su EP de su 1989.
Sas bèndidas non tenent meda fortuna, ma su cumpressu est comintzende a èssere famadu pro sas mustrànscias ispantosas in is cuntzertos e Josh Homme, su ghitarreri, s'est fende nomena de rispetu cun s'istile psichedèlicu de sonare.
S'annu chi sighit, tenent unu ateru produidore, Chris Goss, e comintzant a traballare pro s'album nou: Blues for the Red Sun. Bessit in su mese de làmpadas 1992 arretzinde bàntidos mannos de is criticos e fintzas imoe comente imoe est bidu comente su primu grandu album de rock stoner.
Inpertantu, a pena cumpridu s'album Olivieri si·nch'andat e arribat Scott Reeder - musitzista de The Obsessed- chi giai fiat istadu pragontadu de s'aunire a sos Kyuss, chimbe o ses meses a primu. Inghitzat a bi sonare impare in sa festa pro sa bessida de s'album.
A sa fine de su 1993 sunt in unu tour de noe datas in Austràlia, in ue aberint is cuntzertos de su cumpressu Metallica.
De in cue a pagu s'agatant cun sa casa discogràfica major Elektra Records chi at comporadu sa Dali Records. S'annu chi sighit est su de s'album de tres, su primu cun una major, chi depiat tènnere titulu de Pools of Mercuy, ma benit a èssere connotu comente Welcome to Sky Valley. Est agabadu de registrare in su 1993, ma cun su fatu de is mudàntzias de cumponentes bessit isceti in su 1994. Custa borta puru, a pàrrere de sa crìtica sa callidade de sa mùsica est meda bella, cun unu sonu meda prus psichedèlicu e cumpridu. Su produidore est semper Chris Goss.
Cuntantu custu, comente agabant de registrare Brant Bjork lassat: est afastiadu de is tour, prusatotu pro sas chistiones chi pertocant sos relatos cun sos cumpàngios movende de unu logu a s'ateru. In logu suo est tzerriadu Alfredo Hernàndez, chi in is annos '80 aiat giai sonadu cun Reeder in su cumpressu Across the River.
Su mese de trìulas 1995 bessit s'ùrtimu album ...And the Circus Leaves Town. "One Inch Man" est su solu single uffitziale. Custa borta is crìticas non sunt bonas, sas bendidas puru non lòmpent a sas de s'album cabudianu.
Iscontzu[modìfica | edit source]
In su mese de santu gaine 1995 is Kyuss s'iscontzant, fatu chi ghetat interèssiu nou in "...And the Circus Leaves Town", chi in die de oe est difatis meda apretziadu. Unu EP cun singles e b-sides bessit in su 1997.
A pustis de s'iscontzu de su 1995 sunt istadas medas intra is fans sas boghes a subra de sa possibilidade pro sos Kyuss de torrare a sonare. In su 2004 benit pragontadu a Homme chi custu potzat èssere possibbile; issu respundet ca no, non de in cue a pagu tempus. Prusaprestu, su 20 de nadale 2005, Garcia àrtziat a su palcu in unu cuntzertu in Los Angeles de su cumpressu Queens of the Stone Age (in ue Homme cantat e sonat ghitarra). Impare sonant tres cantzones de is Kyuss: "Thumb", "Hurricane" e "Supa Scoopa and Mighty Scoop". Ant pois arretzidu medas cumbidos a nde torrare a si pònnere impare, ma sunt semper istados refudados.
In su 2008, alleghende de sa possibbilidade de una re-union, Scott Reeder at naradu ca totus issos francu Josh Homme diant a ddu faghere coment'e nudda.
In su 2010 John Garcia movet in tour europeu cun nomene de John Garcia plays Kyuss. In su mese de onniasantu de su matessi annu Garcia, Olivieri e Bjork ponent nova de si chèrrere torrare a aunire e partire in tour cun nòmene de Kyuss Lives!.
Sonant in Europa e a coa sighint in Austràlia, Noa Zelanda e Amèrica. A sonare sa ghitarra tzerriant Bruno Fevery e carchi borta impare cun issos àrtziat a palcu fintzas Scott Reeder.
A s'agabu de su tour decrarant de chèrrere registrare unu album nou cun bessida in s'istadiale 2012. Josh Homme e Scott Reeder ponent causa legale contra Garcia e Bjork pro su chi pertocat s'usu de su nòmene Kyuss in su progetu, chi Nick Olivieri at impertantu lassadu.
A sa fine de s'annu John Garcia dècrarat ca su progetu at a sighire cun nòmene de Vista Chino, cun sa mermadura Garcia, Bjork, Olivieri e sa partetzipatzione de Bruno Fevery a sa ghitarra.
A Pustis de s'Iscontzu[modìfica | edit source]
John Garcia[modìfica | edit source]
At postu impare carchi progetu de mùsica comente Slo Burn, Unida e Hermano; a coa at lassadu sa mùsica pro sa veterinària.
Josh Homme[modìfica | edit source]
In su 1997 at fundadu impare cun Alfredo Hernàndez (issu puru ex-kyuss) is Queens of the Stone Age. Sonat pois cun Eagles of Death Metal a sos tumbarinos, traballat cun medas cumpressos e at postu impare su progetu musicale Desert Sessions. De su 2009 est fintzas cantadore e ghitarreri in su cumpressu Them crooked Vultures.
Nick Oliveri[modìfica | edit source]
At fundadu su cumpressu Mondo Generator in su 1997, e at sonadu impare cun is Queens of the Stone Age de su 1998 a su 2003. At fintzas traballadu cun is Dwarves.
Brant Bjork[modìfica | edit source]
At fatu parte de su cumpressu Fu Manchu, pro chi est produidore de unu album e sonadore de tumbarinos in àteros chimbe. At sighidu pois a cantare a solu fende bessire chimbe albums e at fundadu una casa discogràfica: sa Duna Records.
At fundandu fintzas unu cumpressu, is Che chi in su 2000 ant pubricadu unu album, e traballadu cun Melissa auf der Maur e is Mondo Generator.
Scott Reeder[modìfica | edit source]
A primìtziu at sighidu Garcia in is Unida, a segus at fatu carriera traballende a solu e at traballadu cun su cumpressu de is Bütcher. In su 2002 at chircadu de intrare in su cumpressu de is Metallica chentza de tènnere fortuna.
Alfredo Hernàndez[modìfica | edit source]
Est istadu mermu fundadore de is Queens of the Stone Age. At traballadu fintzas in is progetos musicales de Nick Olivieri, Chris Cockrell e Brant Bjork.
Chris Cockrell[modìfica | edit source]
Est intradu in is Solarfeast chi ant pubricadu s'album Gossmer in su 1995 e at pubricadu unu album cun su nomìngiu de Vic du Monte in su 2005.
Mermadura[modìfica | edit source]
1987-1989 (Katzenjammer)[modìfica | edit source]
- John Garcia - boghe
- Josh Homme - ghitarra
- Nick Olivieri - ghitarra
- Chris Cockrell - bassu
- Brant Bjork - tumbarinos
1989-1991 (Sons of Kyuss)[modìfica | edit source]
- John Garcia – boghe
- Josh Homme – ghitarra
- Chris Cockrell – bassu
- Brant Bjork – tumbarinos
1991-1992 (Kyuss)[modìfica | edit source]
- John Garcia – boghe
- Josh Homme – ghitarra
- Nick Oliveri – bassu
- Brant Bjork – tumbarinos
1992-1994[modìfica | edit source]
- John Garcia – boghe
- Josh Homme – ghitarra
- Scott Reeder – bassu
- Brant Bjork – tumbarinos
1994-1995[modìfica | edit source]
- John Garcia – boghe
- Josh Homme – ghitarra
- Scott Reeder – bassu
- Alfredo Hernández – tumbarinu
Discografia[modìfica | edit source]
Albums[modìfica | edit source]
- 1991 - Wretch
- 1992 - Blues for the Red Sun
- 1994 - Welcome to Sky Valley
- 1995 - ...And the Circus Leaves Town
EP[modìfica | edit source]
- 1990 - Sons of Kyuss
- 1997 - Kyuss/Queens of the Stone Age (split)
Regortas[modìfica | edit source]
- 2000 - Muchas Gracias: The Best of Kyuss
Notas[modìfica | edit source]
- ↑ Erik Fong, «One Flew Over the Eagle's Nest». Blender, 4–17 Santandria 2003, volume:2 nùmeru:3, http://www.perfectpitchonline.com/v02i03/eagles.php archìviu: http://web.archive.org/web/20080119122943/http://www.perfectpitchonline.com/v02i03/eagles.php (data archìviu: 19 Ghennàrgiu 2008)
- ↑ Chris Morris «Kyuss lands on its feet and keeps climbing». Billboard, 15 Ghennàrgiu 1994, pàg. 1.


text:
Proita unu babbu o una mamma sardos iant a deper sceberare de imparare su sardu su fillu?
Cussos ki bolent cumbincher a is babbos e mammas sardos a faxer custu sceberu depent tenner is ideas craras asubra de custa kistione.
Sa prima cosa de importu ki balet pro totu is situatziones sardas est su bilinguismu e is benefitzios ki nde tenet unu pipiu.
Duncas, is amigos ki bolent agiudare tocat ki s’informent a subra de cust’argumentu: Un cervello, due lingue: vantaggi linguistici e cognitivi del …
Cust’articulu est de Antonella Sorace, ma sa retza est prena de áteros interventos puru.
E is ki ischint s’inglesu podent bisitare fintzas custu situ: Bilingualism Matters
S’áteru vantagiu mannu ki benit dae s’imparu de su sardu in sa scola est su fatu ki, cando su materiale didaticu at a esser prontu e cando is maistros ant a esser formados, imparende su sardu su pipiu imparat puru a ddu distinguer dae s’italianu.
Nosi depimus ammentare–e ddu depimus faxer cumprender a is babbos e mammas–ki s’italianu ki faeddat sa prus parte de is Sardos est italianu sceti pro manera de narrer.
S’italianu regionale nostru tenet unu muntone de elementos grammaticales ki nde benint deretos dae su sardu.
Non isco a ita puntu sunt is maistros sardos e non isco si in su cursu de FILS ki ant fatu ocannu passadu nd’ant faeddadu, ma su ki serbit in totu is scolas est s’imparu cuntrastivu e parallelu de sardu e italianu.
E custu balet siat pro is situatziones inue su sardu ddu faeddant ancora meda, siat pro is situatziones inue sa gente faeddat casi sceti in “italianu”.
Comente nos a mostradu sa chirca sotziulinguistica, in is biddas prus piticas sa gente manna su sardu ddu faeddat ancora, mancari non cun is pipios.
Custu bolet narrer ki unu pipiu est esponnidu a su sardu faeddadu dae is mannos intra de issos e ki si podet formare una cumpetentzia passiva de sa limba.
In sa chirca sotziulinguistica, bidimus puru ki a sa fine de sa scola media is pitzokeddos ki tenent una cumpetentzia ativa de su sardu (is ki ddu faeddant) sunt casi su propriu tantu de is mannos.
Unu iat a poder pensare ki tando a imparare su sardu in sa scola non serbit, ca tantu dd’imparant su matessi e cussu tempus is pipios ddu podent imperare pro áteras materias.
Su fatu est ki non ischimus comente est su sardu de is pitzokeddos.
A su ki apo intesu narrer dae carki persone, sa situatzione est posta male, siat comente e grammatica, siat pro su ki pertocat su lessicu e sa cumpetentzia pragmatica (s’imperu educadu de sa limba).
Ma est craru ki nemos fintzas a immoe custa cosa dd’at studiada: is universidades italianas de Sardinnia tenent áteru ita faxer: etimologías, pro esempru.
Duncas, su fatu est ki non ischimus casi nudda de sa cumpetentzia in sardu de sa gioventude.
Sende ki sa gioventude–e prus ke a totu is pitzinnas–interatzione linguistica cun sa gente manna pagu e nudda nde tenent (castiade-bosi torra sa chirca sotziulinguistica) mi benit male a creer ki su sardu faeddadu dae is giovanos intra de issos e totu siat curretu.
Fatzile ki custos giovanos faeddent sardu ammesturadu cun italianu e italianu ammesturadu cun sardu.
E tando su sardu in sa scola a is pitzocos de is biddas ddis serbit pro ponner a postu sa limba ki medas bortas ant imparadu sceti in sa ruga e pro imparare a evitare is formas sardas cando faeddant in italianu.
Ma torro a narrer: NEMOS CUSTA COSA DD’AT STUDIADA!
In Sardinnia b’est sa “dispersione scolastica” a su dopiu de sa media italiana, ma nemos est andadu a bier si custa tragedia est collegada a sa limba faeddada dae sa gioventude: Quanto vale il futuro dei giovani sardi? | Bolognesu: in sardu
Is unicos studios sunt ancora is de Maria Teresa Pinna Catte e de Elisa Spanu Nivola e sunt fatos in is annos ’80.
Ma comente est sa situatzione in is tzitades sardas?
Elisa Spanu Nivola iat denuntziadu ki sa situatzione a giru de Casteddu fit peus de sa de is biddas, mancari inie sa gente su sardu ddu faeddet semper prus pagu.
E oe-in-die comente est?
“E ancora se Olbia si deve vantare di non essere più quest’anno la prima città d’Italia per abbandono scolastico, mentre la Sardegna si mantiene ai vertici assoluti in Italia per dispersione scolastica (Cagliari ad esempio ha una percentuale del 23,6% nel 2008, anno degli ultimi dati disponibili, mentre qui interessanti cartine, del 2006/2007 e del 2008 da coronadelogu.com)..
Non stupiamoci se poi l’ISTAT ci informa che la Sardegna è regione d’Italia con il più alto tasso di disoccupazione fra i giovani con una percentuale del 44%. Ci sono giovani che stanno in casa fino ad oltre i 30 anni senza alcuna esperienza nel campo lavorativo. Le province di Sassari, Cagliari e Medio Campidano sono rispettivamente prima, terza e quarta in Italia per disoccupazione giovanile (fonte Istat, ma visto su Ichnusa Sardegna, sull’occupazione in Sardegna leggi anche Congiuntura lavoro Sardegna). (Sardegna: Maturità e dispersione scolastica, disoccupazione …)
Duncas custas est sa situatzione de Casteddu (e de Olbia), mancari in Casteddu de sardu si nd’intendat pagu.
Cale italianu faeddat sa gioventude de Casteddu (e de Olbia)?
Fatzile ki siat s’italianu regionale.
Antzis, siguru ki est s’italianu regionale.
E siguru ki sa “dispersione scolastica” dipendet meda dae custu.
A ita ddis serbit tando a imparare su sardu?
Su sardu, custrastadu cun s’italianu, ddis serbit fintzas pro imparare megius s’italianu standard.
Sa gioventude “urbana” si depet furriare dae monolingue in cuss’ammesturu tra sardu e italianu a bilingue in sardu-sardu e italianu-italianu.
Su de tres argumentos de importu mannu est ki sa limba est sa janna pro intrare in sa curtura sarda e pro arribbare a tenner un’identidade ekilibrada.
Unu sardu ki non connoschet sa realtade ki tenet a giru non podet tenner un’identidade sana.
Comente iat denuntziadu Elisa Spanu Nivola medas annos faxet.


text:
14 Maju 2017 ×
de Giuseppe Corronca In sos ùrtimos annos de su sèculu XIX, naschet in Germània unu movimentu filosòficu cramadu istoritzismu, chi si isvilupat fintzas a sa vigìlia de sa segunda gherra mundiale. Pro s’istoritzismu tedescu sos istrumentos de sa connoschèntzia istòrica, sunt diferentes dae cussos de sa connoschèntzia naturale. Su fundadore […]
13 Maju 2017 ×
de Sarvadore Serra S’Hindi (Devanagari: हिन्दी, IAST: Hindī), o Hindi istandard modernu (Devanagari: मानक हिन्दी, IAST: Mānak Hindī) est sa forma istandardizada de sa limba industani . In pare cun s’ inglesu, est sa limba ufitziale de Guvernu de Ìndia. Ma in sa Repùblica b’at àteras 21 limbas reconnotas. S’Hindi […]
8 Maju 2017 ×
de Alessandro Dessì S’8 de maju est sa Die Mundiale de sa Rughe Ruja e de sa Mesuluna Ruja, unu momentu de festa intregada a is 17 miliones de voluntàrios in totu su mundu, 15 mìgia in Itàlia, chi istant in totue, totus is dies, 24 oras a sa die, […]
×
de Giuseppe Corronca S’ispiritualismu si ponet comente reatzione a su Positivismu e cuntzepit sa filosofia comente pinnigamentu de s’òmine in issu matessi pro mèdiu de sa cussèntzia. In custu sensu, s’ispiritualismu si collocat intro de sa traditzione filosòfica chi cumentzat dae Plotinu, colende pro Austinu de Ippona fintzas a lòmpere […]
6 Maju 2017 ×
de Sarvadore Serra S’inglesu no est funtzionende comente si tocat comente limba internatzionale. Pro chie non faeddat una limba germànica est peleosu a l’imparare. S’intercumprensibilidade intre sos anglòfonos de giassos diferentes de su mundu est difitzile. In sos Istados Unidos b’est sa cuncurrèntzia de s’ispagnolu. In s’Unione Europea, cun sa […]
5 Maju 2017 ×
de Sarvadore Serra Est una forma particulare de Tnfsf13B, unu gene chi b’intrat cun sa sìntesi de una proteina cun funtziones immunològicas de importu: sa tzitochina Baff. Paret chi b’intret cun su perìgulu de isvilupare duas maladias autoimmunes: s’ isclerosi mùltipla e su lupus eritematosu sistèmicu. Sa prima faghet dannu […]
3 Maju 2017 ×
In su 1917 Antoni Gramsci publicaiat una revista chi teniat unu tìtulu evocativu, tzivile e poèticu: “La città futura” (“Sa tzitade venidora”). In cussa revista b’aiat, in mesu de sos àteros, un’iscritu chi lompet fintzas a nois cun sos tonos làicos e èpicos de unu manifestu polìticu e morale mannu: […]
30 Abrile 2017 ×
de Sarvadore Serra S’Ulumedu, 29 de abrile de su 2017: su Coordinamentu Sardu Ufitziale, s’Assòtziu Storia Vagante e su Comitadu de Nostra Signora de Talia ant presentadu su libru “Sas Tigres de Mompracen”, de E. Salgari, traduidu dae Mariantonietta Piga e publicadu dae s’editore “Grafica del Parteolla”.Cun custu libru tenimus […]
29 Abrile 2017 ×
de Sarvadore Serra Pompeu Càlvia est nàschidu in Tàtari in su 1857. A traballu faghiat s’archivista in sos ufìtzios comunales e su professore de disinnu. Ma sa passione de sa vida sua fiat sa poesia in tataresu, cun una produtzione literària manna chi l’at fatu istimare e apretziare dae totus. […]
24 Abrile 2017 ×
Su merie de cussa die, sa prima de sa chida, mentres chi is ghennas de cussu logu a in ue istaiant is discìpulos abarraiant tancadas pro timoria de is Giudeos, lompiat Gesùs, istaiat in mesu a issos e ddis naraiat: «Sa paghe siat cun bois! ». Naradu custu, ddis mustraiat […]
22 Abrile 2017 ×
de Sarvadore Serra Est dae meda chi sos astrònomos sunt istudiende una de sas lunas de Saturnu, Enceladus, unu corpus pedrosu cugugiadu dae unu pìgiu de astra de prus de trinta chilòmetros de profundidade e chi tenet unos 500 chilòmetros de diàmetru. Como sa NASA at annuntziadu chi forsis b’at […]


text:
Est cròmpida a su portu de Casteddu sa Siem Pilot, sa nae norvegesa cun 963 pròfugos (676 òmines, 218 fèminas e 69 minorennes) sarbados is dies coladas in su Canale de Sitzìlia. Su bonu de issos at a abarrare in tretos de Casteddu. Is àteros ant a èssere partzidos in is àteras tres provìntzias.
Contra a custu isbarcu s'at pesadu unas cantas boghes dae su mundu polìticu sardu. Marcello Orrù, eletu in Cussìgiu regionale cun su Psd'Az (mancari, nât chi, lu frecuentet prus pagu de is àteros) lis at naradu a Renzi e Alfano chi non trasformet sa Sardigna «in su tzentru de regorta de s'Europa».
Orrù at faeddadu de «mìgias de istràngios cun màndigu e allògiu in istruturas cun cada comodidade» e de «33 èuros sa die chi aiant pòdidu cuntentare is cuntzitadinos nostros». Su coordinadore regionale de Fratelli d'Italia Sarvadore Deidda at imbetzes invitadu is sìndigos a si «rebellare contra a s'invasione» invochende «un'interventu militare in Lìbia pro firmare is isbarcos».
In contu de invasione sa Stampa at publicadu, duas dies a oe, unu pàrrere de Alessandro Bechini, diretore de Oxfam: «Ocannu, dae su primu de ghennàrgiu a su 15 de austu, ddoe at isbarcadu pagu prus o mancu 103mìgia pessones (su 0,17% de sa populatzione italiana), unos milli de mancu cunforma a su matessi perìodu de su 2014»


text:
giovedì 12 novembre 2009
Sa Finàntzia iscrìet in sardu a sos giornales. Chi bortant in italianu
Semper in contu de limba sarda est de mentovare una delìbera de sa Comuna di Biddesatu, mutida dae sa Regione a isseberare su nùmene ufitziale de sa bidda a manera de lu pòdere pònnere in s'Atlante toponomàsticu chi unu grustu de istudiosos est ammaniende in contu de sa Regione etotu. B'aiat a chie cheriat impreare pro s'issèberu de sa grafia cussas “regulas campidanesas” chi unos istudiosos si sunt imbentadas de reghente, tenende in conca su disinnu de partzire su sardu in duas limbas, sa “campidanesa” e sa “logudoresa”. Una manera pro afortire custu disinnu fiat sa de buscare normas chi aerent tentu valore in su Campidanu, unu locu geogràficu chi no est su chi est, ma chi ponet a pare su Sulcis e su Sàrrabus, sa Marmidda e s'Ogiastra e sas biddas issoro chi tenent limbàgios diferentes comente diferentes sunt, in s'àteru cabu de Sardigna, sos de sa Baronia e de su Meilogu, de su Nugoresu e de su Costerinu.
S'idea de sos imbentores de sas “normas campidanesas” est cussa de sarvare sa diversidade de sos limbàgios sardos menetados, nant·chi, dae sa Limba comuna, limba de s'amministratzione regionale, e dae su “logudoresu” chi est, a su nàrrere insoro, sa Lsc paris paris. E gasi, pro sarvare sa diversidade de sos limbagios “campidanesos” sunt in cherta de omologare totu su chi s'agatat in cabu de giosso. “La regola campidanese” b'at iscritu in sa delìbera “propende per la scritturazione del toponimo come Biddesartu, mentre la regola locale propende per la denominazione Biddesatu”. E gasi s'at a mutire, at detzìdiu su Consìgiu comunale.
Dae sa limba sarda a sos benes archeològicos chi nos ant dassadu sos mannos, issos puru parte de s'identidade nostra. Sa Regione at a bogare 300.000 de euros pro traballos de amparu e de balorizatziones de duos giassos importantes meda. S'unu est in su sartu de Cabras e est Sa Osa, unu giassu de su XIV/XIII in antis de Gristos, iscavadu dae Raimondo Zucca e dae Alessandro Usai, archeòlogos chi in unu putzu de s'àera nuraghesa ant agatadu sèmenes de àghina e de figu, in prus de cantzos de linna traballada. Est sa prima bia chi s'agatat linna gasi in intro de monumentos de su tempus. Totu custu e àteru puru promitint de nos contare cosas disconnotas de sa Sardigna in cuddos sègulos. Pro sighire sos traballos sa Regione at postu 200.000 de èuros.
Chentu los at postos pro sighire sos iscavos in unu bidditzolu neolìticu in s'oru de Segariu, in su tretu numenadu Costa facci a bidda. S'idea est de nche tramudare aterue unas capannas neolìticas.
In sa foto: traballos in Sa Osa
2 commenti:
-
-
Deo pesso chi sos sardos siant prontos a impreare su sardu in s’ufitzialidade: pro si nde abizare abastat de si acostiare a in ue su bilinguismu est cosa normale. Sunt tantos sos entes e paritzos comunes in ue custu est una realidade in caminu e dae meda. Deo naro sèmpere chi semus in su tempus in ue sa dimanda de ufitzialidade dae sos tzitadinos est màssima de fronte a s’oferta mìnima de polìtica linguìstica de sos amministradores regionales. Gioghende a paragones cun sa lege de mercadu est a cungruire chi su prèsiu est artu meda. Ma sa gente est pro sa limba. Sa proa de sa fortza de sa lege la daint initziativas comente a cussa de sa Finatza e àteras (annuàriu de su contribuente de s’Agentzia Intradas, tantos traballos ASL...) si non bi fiat istada sa 482 (lege istatale chi in su giornale la mutint cun unu numereddu chi faghet mòrrere de su risu) no fiat istada cosa a pònnere un’insertzione in sardu, pro un’ente gasi. A sos giornales sardos, anòmalos pro forma editoriale, ca tenent petzi sa propriedade (comente narat bene Mastru Pintore) lis cheret un’òrdine firmu dae sa polìtica. Totu sa polìtica sarda, ma mascamente cussa capatze de fàghere leges. Tando si, chi sos giornales (e televisiones)incoragiados dae sa classe dirigente cun balanzu polìticu e finantziàriu ant a impreare su sardu finas foras de su folclorismu mìseru.
A indagare in sa psicologia de sos carraborsas de s’imprenta o de sos iscrianos locales (medas sunt finas bravos e capatzes), est cosa giai isperimetada e connota... bona pro s’ispeculatzione intelligente e pro sa teoria ma a pagu balet. Ca como est s’ora de sa polìtica, si non cherimus petzi colare un’ora, faghende de pùblicu crìticu e abistu a custos contadores de barzelletas...
- 12 novembre 2009 22:00
- Giacomo ha detto...
-
Pesso chi devimus torrare sas gràtzias, de manera formale, ufitzialmente comente Comitadu pro sa Limba Sarda, a su coronnellu Giovanni Casadidio pro sa sensibilidade chi at tentu impreende sa limba sarda in unu comunicadu imbiadu a sos giornales. A su matessi tempus li devimus pedire perdonu pro s'afrontu chi li ant fatu, sos iscuros no ischint su chi faghent, traduende su comunicadu a s'italianu. Calicunu si podet impignare a lu fàghere ?
- 16 novembre 2009 18:43


text:
Su Casteddu, a pustis de sa derrota in Copa Itàlia contra a sa Sampdoria, torrat a mòvere in campionadu. Sa trasferta de oe pertocat su Pescara chi mèrcuris, in Copa, at retzidu tres gol dae s'Atalanta e at saludadu sa cumpetitzione. Sos abrutzesos, ocannu, no ant bìnchidu mai in s'istàdiu de domo.
Sas iscuadras, in antis de si disafiare, ant ammentadu sa disaura aèrea acontèssida in Colòmbia custa chida. Sos giogadores in campu non si rispàrmiant e istùdiant sas mossas pro assachiare. Sos sardos parent atentos e si faghent bìdere paritzas bortas in sos tretos de Bizzarri. A su de 24 minutos nche colant in vantàgiu. Su passàgiu longu de Di Gennaro est pretzisu a sos pees de Borriello chi avantzat e cun su mànchinu inferchit su portieri aversàriu. Est su de 6 gol in campionadu pro s'atacante casteddaju. A su de 33, però, sos sardos abarrant in deghe pro s'espulsione de Di Gennaro, cundennadu dae sa summa de duas targhitas grogas.
In su segundu tempus su Pescara chircat de tènnere vantàgios dae sa superioridade numèrica, ma sos tentativos no ant resurtu. A su de 75 Pepe andat a curtzu a su parègiu, ma su tiru suo nch'essit a foras de pagos tzentìmetros. Oramai bi cheret pagu a s'acabbu e su Pescara las proat totu cantas. A su de 92 minutos, cando pariat cundennada a sa derrota, s'iscuadra biancu-asula buscat sa botza de su parègiu. Su passàgiu longu de Biraghi nche crompet a sos tretos de Caprari chi fiat a sa sola in mesu a s'àrea minore. Su giogadore pescaresu s'illònghiat e nche l'ispinghet a intro. Non b'at prus tempus pro nudda, ambas sas iscuadras si pigant unu puntu peròmine.
Formatziones
Pescara: Bizzarri, Zampano, Gyömbér (91' Zuparic), Fornasier, Biraghi, Brugman, Ahmed Benali, Memushaj (59' Pettinari), Verre (69' Manaj), Caprari, Pepe.
Allenadore: Massimo Oddo
Casteddu: Storari, Isla, Ceppitelli, Bruno Alves, Pisacane, Barella, Di Gennaro, Dessena, Farias (46' Salamon), Borriello (82' Munari), Sau (68' Melchiorri).
Allenadore: Massimo Rastelli
Gol: 24' Borriello, 92' Caprari
Espulsos: 33' Di Gennaro


text: Il volume ospita gli scritti di: Giulio Angioni, Joan Armangué i Herrero, Bachisio Bandinu, Pier Ausonio Bianco, Mimmo Bua, Salvatore Bullita, Domenico Canciani, Antoni Canu, Duilio Caocci, Giovanni Cara, Jordi Carbonell de Ballester, Elisabetta Carpitelli, Antonello Catani, Renzo Cau, Placido Cherchi, Mario Ciusa Romagna, Michele Columbu, Michel Contini, Maria G. Cossu, Salvatore Cubeddu, Mariagrazia Dessì, Giovanni Dettori, Billia Fancello, Jean Pierre Lai, Cristina Lavinio, Nicola Lecca, Franco Loi, Luciano Marrocu, Nicolò Migheli, Eugenio Orrù, Franco Pallotta, Giovanni Pirodda, Francesco Porcu, Antonio Puddu, Antonio Romagnino, Paolo Ruffilli, Bruno Segre, Antonio Sini, Silvano Tagliagambe, Marcello Tuveri, Giacomino Zirottu, Richard Vanzetto, Renzo Zorzi.


text: Su 23 de Abrile de su 2005 a sas 20:27 Jawed Karim, unu de sos fundadores, nche carrigheit su primu vìdeu a sa prataforma YouTube, situ nàschidu in su mese de freàrgiu pro cumpartzire vìdeos peri totu su mundu. Deo in su zoo (Me at the zoo), su tìtulu originale. Duraiat 18 segundos e fiat giradu in su Zoo de San Diego, Califòrnia. Karim cun su gistru Jawed est istadu fintzas su primu utente chi si nche marcheit a su situ. Oe su situ pertenet a Google chi lu comporeit in su 2006 pro 1milliardu e 700milliones de dòllaros. In sa prataforma cadaunu si podet abèrrere unu canale e carrigare vìdeos personales o fintzas angenos semper chi non vìolent sos deretos originàrios, cosa chi nde cajonat s’eliminatzione in automàticu cun un’algoritmu chi reconnoschet sa paternidade de sos deretos de autore. Oe in die sos vìdeos chi tzìrculant peri su situ non si podent contare. Si chistionat de nùmeros a inghìriu de sos 6milliones cada 24 oras. Cada minutu si nche càrrigant pagu prus o mancu 300 oras de vìdeos. Cun custos datos, sunt duncas 432mìgia sas oras de vìdeo cada die e duncas 157milliones e 680mìgia oras s’annu. In pràtica, pro si pòdere abbaidare totu sos vìdeos chi si nche càrrigant in un annu, bi diat chèrrere 18mìgia de annos. E cunsiderende una durada mèdia de 4 minutos e mesu pro cada vìdeu e sas 300 oras de vìdeos carrigadas cada minutu, in un’annu si nche càrrigant 2milliardos, 102milliones e 400mìgia de vìdeos. Curiosidades: a oe, su vìdeu chi ant abbaidadu de prus est su de Psy chi si tìtulat Gangnam Style cun 2milliardos e 800mìgia visualizatziones a su 30 de maju de su 2014. Primadu galu a nche barigare.


text:
Su Casteddu, cun sa vitòria de oe, nch'istèsiat, nessi pro su momentu, sos pantasmas de sa crisi. Sos sardos nde retzint tres dae sos nieddu-birdes, ma resessent a nde fàghere bator. Mèritu fintzas de s'òmine in prus a pustis de s'espulsione de Pellegrini.
Sos òmines de Rastelli cumintzant bene e andant in vantàgiu a su de 14 minutos cun Sau. Su giogadore tonaresu aprofitat de una botza respinta dae Consigli e nch'ispinghet a intro su gol de su vantàgiu. Sos ruju-biaitos parent prus cumbintos cunforma a sas ùrtimas aparitziones, ma non bastat. A su de 29 minutos su Sassuolo parègiat cun Adjapong. S'atacante istampat sa defensa dae su ladus de dereta, inferchit a Rafael e parègiat sos contos. Nche colant petzi tres minutos e arribat fintzas su raddòpiu de sos emilianos. Sa defensa casteddaja, tropu lasca, non serrat subra de Pellegrini chi, sena pressiones, tirat a filu de terra dae su lìmite de s'àrea e signat su vantàgiu. A su de 34 minutos su Sassuolo abarrat in deghe òmines. Espulsu Pellegrini pro unu fallu a Di Gennaro.
In su segundu tempus, mancari cun un'òmine de mancu, sos de Di Francesco nche marcant fintzas sa de tres. Tiru de penalidade trasformadu dae Acerbi pro unu fallu in àrea de Pisacane. Sa partida si ànimat e su Casteddu incùrtziat s'isvantàgiu a su de 63 minutos. S'autore est Borriello chi fiat intradu pagora. S'atacante napoletanu, dae su cugione destru de s'àrea nche còllocat sa botza in su segundu palu. Pro su parègiu tocat de isetare deghe minutos. Sos sardos si nche ghetant a dae in antis pro chircare de recuperare sa partida e sunt premiados a su de 73 minutos. Farias proat a tirare conca a sa porta de Consigli e, sena lu chèrrere nche marcat su de tres. In mesu a s'àrea b'at àpidu una deviatzione de Terranova chi at ispiatzadu su portieri suo. Pro non bastare Farias nche marcat fintzas su de bator. Tiru dae su lìmite de s'àrea e botza a su segundu palu. Su portieri nieddu-birde non bi crompet e su Casteddu tròulat sa partida a vantàgiu suo. In sos ùrtimos 15 minutos su ritmu mènguat e gasi etotu sas ocasiones. Acabbat 4-3 pro sos sardos.
Como b'at a àere tempus pro meledare e pro pranificare su 2017. S'8 de ghennàrgiu at a èssere su turnu de su Milan in s'istàdiu de San Siro.
Formatziones
Casteddu: Rafael, Pisacane (66' Joao Pedro), Salamon, Bruno Alves, Capuano, Padoin, Di Gennaro, Dessena (40' Borriello), Barella, Farias, Sau (74' Giannetti).
Allenadore: Massimo Rastelli
Sassuolo: Consigli, Lirola (81' Matri), Antei, Acerbi, Peluso, Mazzitelli (81' Ricci), Sensi, Pellegrini, Adjapong (65' Terranova), Defrel, Ragusa.
Allenadore: Eusebio Di Francesco
Gol: 14' Sau, 29' Adjapong, 32' Pellegrini, 58' Acerbi, 63' Borriello, 73' Farias, 76' Farias
Espulsos: 34' Pellegrini


text:
Su contu est cuddu de unu Corsicanu chi torrat in bidda poscas de bintighimbe annos bìvidos in Marsiglia. Podet èssere su matessi contu de maicantos torrant a si godire sa pensione. Ma no est gasi. Anton Paulu luego si agatat in mesu de una situazione sotziale e culturale diferente meda dae su chi bisaiat. E, dae cosas de nudda finas a chistiones de sustàntzia, a bellu a bellu intrat in contos a tesu meda dae s┤ideologia sua.
Tando, est ladinu chi custu libru testimoniat sa Còrsica de oe, cun s┤atualidade sotziale e polìtica ma finas cun sa bida de semper, representada dae Bastia, protagonista e isfundu de custu romanzu, chi est una decraratzione de amore pro sa Còrsica, sa gente sua, sa limba sua, sa cultura sua e finas pro s┤òpera lirica.
Custu est su segundu libru de sa colletzione ┤paberiles┤ pro su progetu internatzionale Medi Terra, nàschidu pro acurtziare sas literaduras de Catalugna, Còrsica e Sardigna.


text:
(IlMinuto) – Casteddu, 4 de su mes”e arbili – In s’Ísula sighit s’emorragia de is postus de traballu. In is úrtimus tres mesis de su 2010 su tassu de disimpreu est aumentau de 2,3 puntus, passendi de su 12,4 a su 14,7 po centu: sa cifra fait de sa Sardigna – chi in custa classífica maba bincit a sa Basilicata e a sa Sicilia – sa regioni de Itàlia cun su tassu de disimpreu prus mannu. ddu fait sciri s’úrtimu númeru de “Congiuntura lavoro Sardegna”, su periòdicu de s’Agentzia regionali de su Traballu. “Su IV trimestri de s’annu chi si seus lassau a is pabas de pagu – acrarat in s’editoriali su diretori de s’Agentzia Stefano Tunis – s’est serrau cun d-unu saldu negativu tra aviamentu e acabbu de traballu po 26.329 traballadoris”.
© RIPRODUZIONE RISERVATA